Vlad Voiculescu a trecut de cealaltă parte. Opiniile contradictorii după incendiul de la Piatra Neamț și de la Matei Balș.
După incendiul de la Neamț, Vlad Voiculescu critica ministerul condus de Nelu Tătaru. Acum, după incendiul de la Matei Balș, Voiculescu spune că s-a intervenit eficient.
De pe margine e ușor să critici. Când s-a produs incendiul din secția ATI a spitalului județean Neamț, Vlad Voiculescu avea multe idei bune despre cum putea fi evitată tragedia."Intervenția a fost extrem de rapidă și eficientă. Institutul "Matei Balș" nu a dus lipsă de finanțare, în anii din urmă managementul a fost stabil. Vorbim despre o situație foarte diferită față de spitale precum Piatra Neamț, unde au fost manageri schimbați.", a declarat astăzi Vlad Voiculescu.Nu a fost însă aceeași abordare cu cea din noiembrie 2020, după incendiul de la Piatra Neamț."(n.r. Nelu Tătaru) Vorbește des în media plătită bine de Guvern despre cocoașe și platouri, ne-a spus că totul e sub control în spitale, dar că românii nu poartă mască. Ministerul Sănătății ar trebui să se asigure că instalațiile de oxigen din spitalele sunt verificate, iar procedurile sunt clare și complete. Asta ar trebui făcut urgent.", a declarat Vlad Voiculescu.